REPUBLIKA HRVATSKA

ZAGREBAČKA ŽUPANIJA

       OPĆINA BISTRA

    OPĆINSKO VIJEĆE

KLASA: 021-05/23-01/05
URBROJ: 238-2-01-23-03
Bistra, 20.7.2023.
ZAPISNIK

sa 24. sjednice Općinskog vijeća Općine Bistra 

održane dana 20.7.2023. godine u 19,30 sati 

u Općinskoj vijećnici, Bistranska 98, Poljanica Bistranska

NAZOČNI: 
Marija Gregurović - zamjenica predsjednika Općinskog vijeća,

Zvonimir Car,  Lucija Benčić,  Mario Car,  Filip Mikuljan,  Perica Novosel,  Snježana Heric, Robert Brezec, Siniša Lešnjak, Mario Zajec
OSTALI:
Danijel Drviš – općinski načelnik



Darko Sever-Šeni - v.d. Pročelnika JUO Općine Bistra



Đurđica Petek - administrativna tajnica

MEDIJI: 
Darko Slukan

ODSUTNI: 
 Krešimir Gulić, Nino Vrban,  Dragica Gašparinčić



Zamjenica predsjednika Općinskog vijeća otvara sjednicu, pozdravlja sve nazočne i predlaže sljedeći:

D  N  E  V  N  I      R  E  D  :

Prijedlog Odluke o stavljanju izvan snage odluke o donošenju Urbanističkog plana uređenja “odvojak Ulice Ante Kovačića”

Dopuna dnevnog reda:

Prijedlog Odluke o izmjeni i dopuni Odluke o komunalnom redu

Verifikacija zapisnika sa 23. sjednice Općinskog vijeća.

Općinsko vijeće jednoglasno sa 10 glasova “za” prihvaća Zapisnik sa 23. sjednice Općinskog vijeća.

Utvrđivanje dnevnog reda

Zamjenica predsjednika Općinskog vijeća daje na glasovanje predloženi dnevni  red sa dopunom.
Općinsko vijeće jednoglasno sa 10 glasova “za” prihvaća Dnevni red sa dopunom.
Aktualni sat.

Zamjenica predsjednika Općinskog vijeća otvara raspravu.

Gosp. Brezec skreče pozornost da je zatvoren put u Gornjoj Bistri (prema liniji).

Gosp. Drviš pojašnjava da je u Prostornom planu propisano 5 m širine, međutim trebalo bi biti 6 m. To nije put nego nečija šuma. Trebalo bi pokrenuti privatnu tužbu da se utvrdi put kao nužni prolaz.

Gosp. Lešnjak postavlja pitanje što je sa mostovima?

Gosp.Drviš odgovara da je Županijska uprava za ceste krenula sa sanacijom svih mostova, ali nisu stigli sve napraviti.

Također je krenula sanacija nakon nevremena Sljemenske ceste prema Sljemenu.

Iznad Pečine će se maknuti drva koja smetaju na cesti.

Gosp. Brezec apelira da se financijski pomogne Nogometnom klubu Bistra bez obzira što on više nije predsjednik.

Gosp. Drviš ističe da će se financirati NK u okviru mogućnosti preko Sportske zajednice.

Ad 1. Prijedlog Odluke o stavljanju izvan snage odluke o donošenju Urbanističkog plana uređenja “odvojak Ulice Ante Kovačića”

Gosp. Mikuljan navodi da Odbor za statut, poslovnik i propise daje pozitivno mišljenje na prijedlog Odluke o stavljanju izvan snage odluke o donošenju UPU “odvojak ulice Ante Kovačića” i prijedlog odluke o izmjeni i dopuni odluke o komunalnom redu.

Gđa. Lucija Benčić navodi da Odbor za zaštitu okoliša daje pozitivno mišljenje na prijedlog Odluke o stavljanju izvan snage odluke o donošenju UPU “odvojak Ulice Ante Kovačića”.

Gosp. Drviš pojašnjava da je Odluka o donošenju Plana donesesna 2016. godine i on obuhvaća površinu od 1,25 ha istočno od ulice Ante Kovačića i južno od Krapinske ulice. Planom je formirana prometnica i 17 građevinskih čestica za gradnju građevina stambene namjene. Temeljem plana provedena je parcelacija zemljišta u obuhvatu i planirana gradnja komunalne infrastrukture koja nije izgrađena jer za nju nije ishođena građevinska dozvola niti su izrađeni projekti.

Nadležno upravno tijelo u Zaprešiću odbija izdati građevinsku dozvolu za gradnju stambenih građevina dok se ne izrade projekti i ishodi građevinska dozvola za gradnju infrastrukture sukladno planu.

Predlaže da se plan stavi izvan snage, nakon čega će izdati građevinske dozvole za stambene građevine.

Zamjenica predsjednika Općinskog vijeća daje na glasovanje prijedlog odluke o stavljanju izvan snage odluke o donošenju Urbanističkog plana uređenja “odvojak Ulice Ante Kovačića”.

Općinsko vijeće jednoglasno sa 10 glasova “za” donosi Odluku o stavljanju izvan snage odluke o donošenju Urbanističkog plana uređenja “odvojak Ulice Ante Kovačića”.

Ad 2. Prijedlog Odluke o izmjeni i dopuni Odluke o komunalnom redu.

Gosp. Drviš pojašnjava da je Odluka o komunalnom redu donesena 2014. godine, izmjene su bile 2016. i 2019. Neki su članci greškom izostavljeni što nije u skladu sa Zakonom o komunalnom gospodarstvu.

U čl. 8 Odluke o komunalnom redu dodani su novi stavci koji propisuju da se zabranjuje košnja trave kosilicom i električnim trimerom nedjeljom i na dane državnih blagdana. Navedena odredba odnosi se i na piljenje drva motornom pilom, cirkularom i sl., svako stvaranje buke raznim strojevima te paljenje korova, trave i granja. Pravnim osobama i obrtima zabranjuje se stvaranje buke piljenje drva motornom pilom ili ostalim strojevima od ponedjeljka do petka u vremenu od 18,00 do 06,00 sati ujutro, subotom od 15,00 sati poslijepodne te nedjeljom i u dane blagdana.

U čl. 125 dodaje se stavak 2 koji propisuje da je zabranjeno držati spremnike van dvorišta ili na javnoj površini, osim u dane odvoza otpada.

Iza čl. 126. dodaje se novi članak 126a koji propisuje da je zabranjeno spaljivanje komunalnog otpada na otvorenom.

Ispravljaju se iznosi u kunama koji sada prelaze u Eure.

Gosp. Car pita tko će kontrolirati provedbu odluke o košnji trave nedjeljom?

Gosp. Drviš navodi da će provedbu odluke kontrolirati komunalni redar.

Zamjenica predsjednika Općinskog vijeća daje na glasovanje Prijedlog Odluke o izmjeni i dopuni Odluke o komunalnom redu.

Općinsko vijeće jednoglasno sa 10 glasova “za” donosi Odluku o izmjeni i dopuni Odluke o komunalnom redu.

Dovršeno u 20,00 sati.

Zamjenica predsjednika

Općinskog vijeća








Marija Gregurović,  v.r.

ZAPISNIČAR

Đurđica Petek

